বিশ্বব্যাংকসহ বেশ কিছু দাতা সংস্থা বাংলাদেশের ওপর সাহায্যের হাত বাড়িয়ে ধরায় বিদ্যুৎ উৎপাদন, গ্যাস, উত্তোলন, সামুদ্রিক বন্দর, প্রতিস্থাপন, সুন্দরবন রক্ষা, মেট্রোরেলসহ রেল লাইনের প্রসার, মৃত প্রায় শিল্প কলকারখানা চাঙ্গা, নতুন বিমানবন্দর নির্মাণ তথা যোগাযোগ ব্যবস্থার বিপুল উন্নয়ন সাধিত হওয়ায় বহু কর্ম সংস্থানের সৃষ্টি হবে। তবে এ বছর দ্রব্যমূল্যের ঊর্ধ্বগতি অব্যাহত থাকবে। ফলে জনজীবনে বিরূপ প্রতিক্রিয়া সৃষ্টি হতে পারে। কতিপয় রাজনীতিবিদ ও বিশিষ্ট আমলার চাঞ্চল্যকর কোনো দুর্নীতি-দুষ্কর্মের তথ্য ফাঁস হয়ে যেতে পারে। আগামী বছরের জাতীয় নির্বাচনকে কেন্দ্র করে রাজনীতির মাঠ উত্তপ্ত থাকবে এবং সংঘাত-সহিংসতা বৃদ্ধি পেতে পারে। প্রধানমন্ত্রী শেখ হাসিনার নেতৃত্ব ও আন্তর্জাতিক অঙ্গনে বাংলাদেশের ভাবমূর্তি উজ্জ্বল হওয়ার সম্ভাবনা আছে। প্রতিবেশী দেশগুলোর সঙ্গে সুসম্পর্ক বিদ্যমান থাকলেও রোহিঙ্গা ইস্যুতে মিয়ানমারের সঙ্গে সম্পর্কের অবনতি ঘটতে পারে। মিয়ানমারের উপর আন্তর্জাতিক সম্প্রদায়ের চাপ থাকা সত্ত্বেও রোহিঙ্গাদের প্রত্যাবর্তনের বিষয়ে খুব একটা অগ্রগতির সম্ভাবনা নেই বললেই চলে।